**ΚΕΦΑΛΑΙΑ 71-73**

**Κεφ. 71** **Αφού λοιπόν έκαμαν αυτό και κάλεσαν σε συνέλευση τους Κερκυραίους, (τους) είπαν ότι αυτή η πράξη ήταν ό,τι καλύτερο και δε θα υποδουλώνονταν με κανέναν τρόπο πια από τους Αθηναίους, και στο εξής μένοντας ήσυχοι {απέχοντας από κάθε πολεμική κινητοποίηση} να μη δέχονται κανέναν από τους εμπολέμους παρά μόνο με ένα πλοίο, ενώ πλοία σε μεγαλύτερο αριθμό να τα θεωρούν εχθρικά. Και αφού μίλησαν, ανάγκασαν (τους Κερκυραίους) να επικυρώσουν την πρότασή τους. Στέλνουν επίσης και στην Αθήνα πρέσβεις αμέσως ,για να εξηγήσουν και για όσα έγιναν πως ήταν συμφέροντα (για τους Αθηναίους) και να πείσουν αυτούς που είχαν καταφύγει εκεί να μην προβαίνουν σε καμία εχθρική ενέργεια, για να μη συμβεί καμία αντίδραση…**

 **ΕΡΜΗΝΕΥΤΙΚΑ ΣΧΟΛΙΑ**

***Ενέργειες των ολιγαρχικών μετά τη δολοφονία των αρχηγών των δημοκρατικών. Αιτιολόγηση τους με βάση το πολιτικό σχέδιο δράσης και συσχετισμός με την απόφαση για ουδετερότητα.***

* *συγκάλεσαν τους Κερκυραίους και τους είπαν ότι όλα όσα έγιναν ήταν άριστα και ότι με κανέναν τρόπο δε θα άφηναν να υποδουλωθεί το νησί στην Αθήνα. Τους τόνισαν ότι στο εξής θα μείνουν ουδέτεροι και δε θα δέχονται ούτε τους Αθηναίους ούτε τους Λακεδαιμονίους παρά μόνο όταν έρχονταν με ένα μόνο πλοίο. Αν έρχονταν με περισσότερα από ένα πλοία, η πράξη τους θα θεωρείται εχθρική*
* *ανάγκασαν το λαό να επικυρώσει την παραπάνω πρόταση τους*
* *έστειλαν πρέσβεις στην Αθήνα, για να εξηγήσουν ότι αυτά που έγιναν ήταν συμφέροντα για τους Αθηναίους και για να πείσουν τους δημοκρατικούς Κερκυραίους που είχαν καταφύγει εκεί να μην κάνουν καμία εχθρική ενέργεια*

*Οι ενέργειες τους αποσκοπούσαν στην τήρηση ουδετερότητας στον πελ/κό πόλεμο και στη διάλυση της επιμαχίας που η Κέρκυρα είχε συνάψει με την Αθήνα. Η αποστολή πρέσβεων στην Αθήνα ήταν ένας διπλωματικός ελιγμός των ολιγαρχικών και είχε επιφορτιστεί με διπλό σκοπό:*

* *να πείσει τους Αθηναίους ότι οι εξελίξεις στην Κέρκυρα ήταν συμφέρουσες και για αυτούς*
* *να διεγείρει τη φιλοπατρία των δημοκρατικών Κερκυραίων που είχαν καταφύγει στην Αθήνα, ώστε να μην προσπαθήσουν να ανατρέψουν την πολιτική παράταξη που κατέλαβε την εξουσία στο νησί. Επιδιώκουν να αποτρέψουν κάθε αντίδραση στη νέα πολιτική κατάσταση που το πραξικόπημα τους διαμόρφωσε*

***Αντιφατικότητα των φράσεων :« ξυγκαλέσαντες Κερκυραίους… επικυρωσαι ηνάγκασαν την γνώμην»***

*μετά τη δολοφονία των αρχηγών των δημοκρατικών οι ολιγαρχικοί συγκάλεσαν την εκκλησία του δήμου και τόνισαν ότι οι τρέχουσες εξελίξεις ήταν συμφέρουσες για την Κέρκυρα, αφού με τον τρόπο αυτό το νησί απέφυγε τον κίνδυνο να υποδουλωθεί στην Αθήνα. Τόνισαν την αναγκαιότητα τήρησης ουδετερότητας, που σήμαινε διάλυση της επιμαχίας με την Αθήνα. Προσπάθησαν να προσδώσουν μία επίφαση δημοκρατικής νομιμότητας στο όλο εγχείρημα τους, αφού αμέσως μετά το φόνο των πολιτικών τους αντιπάλων συγκαλούν σε συνέλευση τους Κερκυραίους. Οι ενέργειες τους είναι αντιφατικές: από τη μια συγκαλούν την εκκλησία του δήμου και από την άλλη δεσμεύουν τη βούληση του δημοκρατικού αυτού οργάνου και αναγκάζουν τη συνέλευση να επικυρώσει τις προτάσεις τους.*

**Κεφ. 72 Όταν λοιπόν ήρθαν (οι πρέσβεις στην Αθήνα), αφού συνέλαβαν οι Αθηναίοι και τους πρέσβεις ως υποκινητές στάσης και όσους έπεισαν (οι πρέσβεις), τους συγκέντρωσαν για ασφάλεια στην Αίγινα. Στο μεταξύ όμως, αφού ήρθε κορινθιακό πλοίο και Λακεδαιμόνιοι πρέσβεις, αυτοί από τους Κερκυραίους που ήταν κύριοι της πολιτικής κατάστασης κάνουν επίθεση κατά των δημοκρατικών και τους νίκησαν σε μάχη. Και όταν ήρθε η νύχτα, οι δημοκρατικοί καταφεύγουν στην ακρόπολη και στα ψηλά και οχυρά μέρη της πόλης και αφού συγκεντρώθηκαν εκεί εγκαταστάθηκαν και κατείχαν επίσης και το Υλλαϊκό λιμάνι, οι άλλοι κατέλαβαν και την αγορά, όπου ακριβώς κατοικούσαν οι περισσότεροι απ΄ αυτούς, και το λιμάνι (του Αλκίνου) που ήταν κοντά σ΄αυτήν (την αγορά) και που βλέπει προς την (απέναντι) στεριά.**

 *Οι Αθηναίοι συνέλαβαν τους Κερκυραίους πρεσβευτές και όσους έπεισαν οι πρέσβεις (Κερκυραίους που κατέφυγαν στην Αθήνα) και τους συγκέντρωσαν στην****Αίγινα****.*

*Αυτό ήταν:*

* *μια πραξη τιμωρίας,*
* *φοβούνταν μήπως οι ολιγαρχικοί καταφέρουν το σκοπό τους.*
* *ήθελαν να φοβίσουν τους δημοκρατικούς Κερκυραίους*
* *ήθελαν να έχουν αιχμαλώτους.*

*Το τι απέγιναν αυτοί οι αιχμάλωτοι είναι άγνωστο.*

* *Στην Κέρκυρα έφτασε ένα****κορινθιακό καράβι και Σπαρτιάτες πρέσβεις.****Τότε ο Κερκυραίοι ολιγαρχικοί επιτέθηκαν εναντίον των δημοκρατικών και τους νίκησαν. (ανέβηκαν ψυχολογικά).*
* *Το βράδυ οι δύο παρατάξεις χωρίστηκαν: οι δημοκρατικοί κατέφυγαν στην ακρόπολη και τα οχυρά μέρα της πόλης και στο Υλλαϊκό λιμάνι, ενώ οι ολιγαρχικοί στην αγορά και στο λιμάνι που έβλεπε στην αντίθετη μεριά (λιμάνι του Αλκίνοου).*

**Κεφ. 73** **Και την επόμενη μέρα είχαν μεταξύ τους λίγες μικροεπιθέσεις και έστελναν εδώ και κει (ανθρώπους) στα χωράφια και οι δύο (παρατάξεις), προσκαλώντας με το μέρος τους τους δούλους και υποσχόμενοι (σ΄αυτούς) ελευθερία. και οι περισσότεροι από τους δούλους πήγαν σύμμαχοι στο πλευρό των δημοκρατικών, ενώ οχτακόσιοι μισθοφόροι από τη στεριά (πήγαν) με το μέρος των άλλων (των αντιπάλων).**

***Επιχειρηματολογία ολιγαρχικών & δημοκρατικών προκειμένου να προσεταιριστούν τους δούλους.***

*Στην πλούσια και εύφορη Κέρκυρα ο αριθμός των δούλων κατά τον 5ο αιώνα έφτανε τις σαράντα χιλιάδες σε σύνολο πληθυσμού εβδομήντα χιλιάδων. Τόσο οι ολιγαρχικοί όσο και οι δημοκρατικοί ζητούσαν τη βοήθεια των πολυάριθμων δούλων* ***με******αντάλλαγμα την προσωπική τους ελευθερία****. Περιέτρεξαν στους αγρούς και τους* ***υπόσχονταν να τους ελευθερώσουν,*** *αν βοηθούσαν****. Οι περισσότεροι εξ αυτών πήγαν με το μέρος των δημοκρατικών για τους εξής λόγους:***

* *κοινωνικά ήταν πιο κοντά στους δημοκρατικούς παρά στους ολιγαρχικούς*
* *είχαν υποστεί τόσα πολλά από τους ολιγαρχικούς , ώστε δεν πίστευαν στις υποσχέσεις τους*